L'orichen de l'actual paseyo estió lo camín que'n puyaba ta Torrero, dende a Puerta de Santa Engracia cruzando la Uerba. Dezaga os Setios a ciudat prencipió a espardir-se por o camín de Torrero. En ista epoca bi heba prencipalment torres de recreyo arredol d'o río y bella instalación industrial chicota. A burguesía zaragozana s'establió en ista zona d'a ciudat y tamién en o sieglo XIX s'establioron dos importants centros educativos, o colechio d'o Salvador d'os chesuitas y o colechio d'o Sagrato Corazón.